CELEX: 31985R2262
Language: el
Date: 1985-08-02 00:00:00
Title: Κανονισμός (ΕΟΚ) αριθ. 2262/85 της Επιτροπής της 2ας Αυγούστου 1985 για την τροποποίηση του κανονισμού (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως

Avis juridique important

|

31985R2262

Κανονισμός (ΕΟΚ) αριθ. 2262/85 της Επιτροπής της 2ας Αυγούστου 1985 για την τροποποίηση του κανονισμού (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως  

Επίσημη Εφημερίδα αριθ. L 211 της 08/08/1985 σ. 0023 - 0023 Ισπανική ειδική έκδοση: Κεφάλαιο 03 τόμος 36 σ. 0253  Πορτογαλική ειδική έκδοση : Κεφάλαιο 03 τόμος 36 σ. 0253 

***** ΚΑΝΟΝΙΣΜΟΣ (ΕΟΚ) αριθ. 2262/85 ΤΗΣ ΕΠΙΤΡΟΠΗΣ  της 2ας Αυγούστου 1985  για την τροποποίηση του κανονισμού (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 7 παράγραφος 5,  Εκτιμώντας:  ότι το άρθρο 3 παράγραφος 4 του κανονισμού (ΕΟΚ) αριθ. 1569/77 της Επιτροπής της 11ης Ιουλίου 1977 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως (3), όπως τροποποιήθηκε τελευταία από τον κανονισμό (ΕΟΚ) αριθ. 2180/85 (4), καθορίζει την προθεσμία πληρωμής για τα σιτηρά που αναλαμβάνουν οι οργανισμοί παρέμβασης ·  ότι η περίοδος εμπορίας των σιτηρών 1985/86 χαρακτηρίζεται από μείωση των τιμών αγοράς στην παρέμβαση απ' ότι η περίοδος εμπορίας 1984/85· ότι για να βελτιωθεί σε κάποιο μέτρο η κατάσταση των μικρών παραγωγών, είναι ενδεδειγμένο να προβλεφθεί η δυνατότητα για τα κράτη μέλη να μειώνουν την προθεσμία πληρωμής στην παρέμβαση εις όφελος αυτών των μικρών παραγωγών·  ότι λαμβανομένης υπόψη, αφενός, της ποικιλίας των δομών παραγωγής στην Κοινότητα στο σχετικό τομέα και αφετέρου των χρηματοδοτικών επιπτώσεων, στο μέτρο που επιβαρύνουν τα κράτη μέλη, βάσει του κανονισμού (ΕΟΚ) αριθ. 3247/81 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 2139/85 (6), πρέπει να αφεθεί στα κράτη μέλη ο ορισμός των μικρών παραγωγών, για την εφαρμογή του σχετικού μέτρου·  ότι η Επιτροπή Διαχειρίσεως Σιτηρών δεν διετύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 1569/77, η παράγραφος 4 αντικαθίσταται από το ακόλουθο τρίτο εδάφιο:  «Κατά την περίοδο εμπορίας 1985/86, τα κράτη μέλη είχαν τη δυνατότητα να πραγματοποιούν την πληρωμή των σιτηρών που προέρχονται από μικρούς παραγωγούς, και έχουν αγορασθεί από τους οργανισμούς παρέμβασης, από την εξηκοστή ημέρα μετά από αυτή κατά την οποία πραγματοποιήθηκε η ανάληψη.  Τα κράτη μέλη που χρησιμοποιούν τη δυνατότητα αυτή ανακοινώνουν, σε κατάλληλο χρόνο, στην Επιτροπή τις διατάξεις που προτίθενται να λάβουν για την εφαρμογή του μέτρου αυτού.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Αυγούστου 1985.  Για την Επιτροπή  Ο Πρόεδρος  Jacques DELORS  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 174 της 14. 7. 1977, σ. 15.  (4) ΕΕ αριθ. L 203 της 1. 8. 1985, σ. 62.  (5) ΕΕ αριθ. L 327 της 14. 11. 1981, σ. 1.  (6) ΕΕ αριθ. L 199 της 31. 7. 1985, σ. 13.